ธปท.เปิดประมูลปรับปรุงสำนักงานใหญ่12พ.ย.
ธปท.เปิดประมูลงานปรับปรุงอาคารสำนักงานใหญ่ 12 พ.ย.นี้ ตั้งราคาเริ่มต้นไว้ 781 ล้านบาท 12 พ.ย.นี้
20 ก.ย. 2555

ธปท.เปิดประมูลงานปรับปรุงอาคารสำนักงานใหญ่ 12 พ.ย.นี้ ตั้งราคาเริ่มต้นไว้ 781 ล้านบาท 12 พ.ย.นี้  
นางทองอุไร ลิ้มปิติ รองผู้ว่าการด้านบริหาร ธนาคารแห่งประเทศไทย(ธปท.) กล่าวว่า ธปท.จะมีการจัดประกวดราคาด้วยวิธีททางอิเล็กทรอนิกส์ ในงานจ้างเหมาก่อสร้างปรับปรุงอาคารสำนักงานใหญ่หลังเดิมหรืออาคาร 2 ซึ่งอยู่ในบริเวณสำนักงานใหญ่ ผ่านผู้ให้บริการตลาดกลางอิเล็กทรอนิกส์(บริษัทพันธวณิช) โดยได้ตั้งราคาเริ่มต้นการประมูลในการประกวดราคาครั้งนี้ไว้ที่ 781 ล้านบาทในการปรับปรุงอาคารทั้งหลัง 
ทั้งนี้ ในการดำเนินการประกวดราคาครั้งนี้ จะเปิดให้รับฟังคำชี้แจงรายละเอียดของงาน และตอบข้อซักถาม พร้อมดูสถานที่ทำงาน ในวันที่ 5 และ18 ต.ค.ปีนี้ ที่สำนักงานใหญ่ วังบางขุนพรหม และเปิดให้ยื่นซองคุณสมบัติของผู้เข้าประกวดราคาภายในวันที่ 16 ต.ค. 55 โดยจะเริ่มประกวดราคาทางอิเล็กทรอนิกส์ได้ในวันที่ 12 พ.ย.ปีนี้ 
สำหรับ นิติบุคคลผู้ประกอบธุรกิจจ้างเหมาดังกล่าวที่สนใจ สามารถติดต่อสอบถามรายละเอียด และขอซื้อเอกสารประกวดราคาได้ในราคาชุดละ 1 หมื่นบาท ได้ตั้งแต่วันที่ 26 ก.ย.- 4 ต.ค.ปีนี้ ในเวลาทำการที่ธปท.สำนักงานใหญ่